CELEX: 32011R0572
Language: et
Date: 2011-06-16 00:00:00
Title: Nõukogu määrus (EL) nr 572/2011, 16. juuni 2011 , millega muudetakse määrust (EL) nr 204/2011 piiravate meetmete kohta seoses olukorraga Liibüas

17.6.2011   
            
            
               ET
            
            
               Euroopa Liidu Teataja
            
            
               L 159/2
            
         NÕUKOGU MÄÄRUS (EL) nr 572/2011,
   16. juuni 2011,
   millega muudetakse määrust (EL) nr 204/2011 piiravate meetmete kohta seoses olukorraga Liibüas
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 28. veebruari 2011. aasta otsust 2011/137/ÜVJP piiravate meetmete kohta seoses olukorraga Liibüas (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Otsusega 2011/137/ÜVJP, mida on muudetud nõukogu otsusega 2011/332/ÜVJP, (2) sätestatakse spetsiaalne erand, mis hõlmab teatavate üksuste (sadamad) varade külmutamist.
            
         
               (2)
            
            
               On asjakohane tagada humanitaarabioperatsioonide ning tsiviilelanikkonna põhivajadusteks mõeldud materjalide ja varustuse kohaletoimetamise ning Liibüast evakueerimiseks vajalike operatsioonide jätkumine.
            
         
               (3)
            
            
               Kõnealused meetmed kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid neid ühetaoliselt.
            
         
               (4)
            
            
               Võttes arvesse olukorra tõsidust Liibüas ning toimides kooskõlas otsusega 2011/137/ÜVJP, tuleks nõukogu määruse (EL) nr 204/2011 (3) III lisas sätestatud loetellu isikutest ja üksustest, kelle suhtes kohaldatakse piiravaid meetmeid, lisada täiendavad üksused.
            
         
               (5)
            
            
               Käesolevas määruses sätestatud meetmete tõhususe tagamiseks peaks käesolev määrus jõustuma selle avaldamise päeval,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 204/2011 muudetakse järgmiselt.
   
               1)
            
            
               Artikkel 8a asendatakse järgmisega:
               „Artikkel 8a
               Erandina artiklist 5 võivad liikmesriikide pädevad asutused, mis on loetletud IV lisas, lubada vabastada külmutatud rahalised vahendid või majandusressursid, mis kuuluvad III lisas loetletud isikutele, üksustele või asutustele, või lubada anda teatavad rahalised vahendid või majandusressursid III lisas loetletud isikute, üksuste või asutuste käsutusse sellistel tingimustel, mida nad sobivaks peavad, juhul kui nad on arvamusel, et see on vajalik humanitaareesmärkidel nagu näiteks humanitaarabi kohaletoimetamine või selle hõlbustamine, tsiviilelanikkonna põhivajadusteks tarvilike materjalide ja varustuse kohaletoimetamine, sealhulgas toiduained ja põllumajandustootmiseks vajalikud vahendid, meditsiinitarbed, ning elektrienergiaga varustamine, või inimeste Liibüast evakueerimiseks. Asjaomane liikmesriik teavitab käesoleva artikli alusel antud lubadest teisi liikmesriike ja komisjoni kahe nädala jooksul loa andmisest.”.
            
         
               2)
            
            
               Lisatakse järgmine artikkel:
               „Artikkel 10a
               Erandina artikli 5 lõikest 2 võivad liikmesriikide pädevad asutused, mis on nimetatud IV lisas loetletud veebisaitidel, lubada teatud rahaliste vahendite või majandusressursside andmist III lisas loetletud sadamavaldajate käsutusse seoses enne 7. juulit 2011 sõlmitud lepingute rakendamisega kuni 15. juulini 2011, välja arvatud naftat, gaasi ja rafineeritud naftatooteid käsitlevate lepingute puhul. Liikmesriik teavitab käesoleva artikli alusel antud lubadest teisi liikmesriike ja komisjoni kahe nädala jooksul loa andmisest.”.
            
         Artikkel 2
   Käesoleva määruse lisas loetletud üksused lisatakse määruse (EL) nr 204/2011 III lisas sätestatud loetellu.
   Artikkel 3
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. juuni 2011
      
         
            Nõukogu nimel
         
         
            eesistuja
         
         MARTONYI J.
      
   
   
      (1)  ELT L 58, 3.3.2011, lk 53.
   
      (2)  ELT L 149, 8.6.2011, lk 10.
   
      (3)  ELT L 58, 3.3.2011, lk 1.
   
      LISA
      
         Artiklis 2 osutatud üksused
      
      
                   
               
               
                  Nimi
               
               
                  Tuvastamisandmed
               
               
                  Põhjendus
               
               
                  Loetellu kandmise kuupäev
               
            
                   
               
               
                  Tripoli sadama käitaja
               
               
                  Sadama käitaja:
                  Socialist Ports Company (seoses Tripoli sadama tegevusega)
                  Tel: +218 21 43946
               
               
                  Gaddafi režiimi kontrolli all
               
               
                  7.6.2011
               
            
                   
               
               
                  Al-Khumsi sadama käitaja
               
               
                  Sadama käitaja:
                  Socialist Ports Company (seoses Al-Khumsi sadama tegevusega)
                  Tel: +218 21 43946
               
               
                  Gaddafi režiimi kontrolli all
               
               
                  7.6.2011
               
            
                   
               
               
                  Brega sadama käitaja
               
               
                   
               
               
                  Gaddafi režiimi kontrolli all
               
               
                  7.6.2011
               
            
                   
               
               
                  Ras Lanufi sadama käitaja
               
               
                  Sadama käitaja:
                  
                              Veba Oil Operations BV
                           
                        
                              Aadress: PO Box 690
                           
                        
                              Tripoli, Liibüa
                           
                        
                              Tel: +218 21 333 0081
                           
                        
               
                  Gaddafi režiimi kontrolli all
               
               
                  7.6.2011
               
            
                   
               
               
                  Zawia sadama käitaja
               
               
                   
               
               
                  Gaddafi režiimi kontrolli all
               
               
                  7.6.2011
               
            
                   
               
               
                  Zuwara sadama käitaja
               
               
                  Sadama käitaja:
                  
                              Port Authority of Zuwara
                           
                        
                              Aadress: PO Box 648
                           
                        
                              Port Affairs and Marine Transport
                           
                        
                              Tripoli
                           
                        
                              Liibüa
                           
                        
                              Tel: +218 25 25305
                           
                        
               
                  Gaddafi režiimi kontrolli all
               
               
                  7.6.2011